હું મારા સ્કૂટર પર જ બેસીને જાતજાતના વિચારો કરતો હતો એવામાં મારા પાડોશી પ્રકોપકાકા ટોળામાંથી જગ્યા કરતા બહાર આવ્યાં, તેણે મારા તરફ હાથ ઊંચો કરી ટ્રાફિક પોલીસની જેમ થોભવાનો ઈશારો કર્યો. તે કમ્પાઉન્ડ વોલની દીવાલ તરફ ઝભ્ભાનો ખિસ્સો પકડી ઝડપથી ભાગ્યાં, દીવાલ પર લટકી બહારની બાજુ એ મોઢામાં ભરેલી માવાની પિચકારી મારી. હાથથી હોઠ લૂછી મારી તરફ ઘસતા તેણે ધીમા અવાજે સવાલ ફેક્યો: “એલા માસ્તર, ક્રસ એટલે શું?”